《冬夜宴萧十丈因饯殷郭二子西上》
唐代·息夫牧

有琴斯鸣，于宰之庭。君子莅止，其心孔平。政既告成，

德以永贞。鸣琴有衎，于颍之畔。彼之才髦，其年未冠。

闻诗闻礼，斐兮璨璨。鸣琴其怡，于颍之湄。二子翰飞，

言戾京师。有郁者桂，爰攀其枝。琴既鸣矣，宵既清矣。

烘煁有炜，酒醴惟旨。喟我寤叹，吁其别矣。

作者简介：息夫牧，萧颖士门人。出自《冬夜宴萧十丈因饯殷郭二子西上》